Bugun, 16 iyul kuni Toshkent shahar Ichki ishlar bosh boshqarmasi multimedia markazida an’anaviy brifinglardan navbatdagisi bo‘lib o‘tdi. Unda poytaxtda jinoyatchilik profilaktikasi va unga qarshi kurash, yo‘l harakati xavfsizligi, yangi tashkil qilingan turistik politsiya xizmatlariga oid ma’lumotlar taqdim qilindi. Brifing davomida qiziq bir ma’lumot taqdim etildi. Ma’lum bo‘lishicha, sodir etilgan YTHlarga ko‘ra 2019 yilning o‘tgan 6 oyi tahlil qilingan va qaysi avtomobillar rusumlari ko‘proq avariya sodir etayotgani aniqlangan. Ro‘yxatning yengil avtomobillar bo‘yicha «kuchli o‘nligi» quyidagicha ko‘rinishda: 1. «Neksiya» – 95ta; 2. «Spark» – 95ta; 3. «Matiz» – 91ta; 4. «Lasetti» – 75ta; 5. «Kobalt» – 38ta; 6. «Damas» – 28ta; 7. «Vaz 06» – 26ta; 8. «Captiva» – 10ta; 9. «Vaz 07» – 8ta; 10. Hyundai – 5 ta.